Jean-Christophe Yoccoz

Jean-Christophe Yoccoz () (29-may 1957-yil - 3-sentyabr 2016-yil) — fransiyalik matematik. Dinamik tizimlar boʻyicha ishlari bilan tanilgan. Yoccoz Kolmogorov–Arnold–Moser teoremasini takomillashtirgan, Julia koʻpliklarini oʻrganishda qoʻl kelgan Yoccoz masalasi uslubini taklif qilgan.

Yoccoz 1994-yil Braziliya fanlar akademiyasi hamda Fransiya fanlar akademiyasi aʼzosi etib tayinlangan. Oʻsha yili Fields medali bilan taqdirlangan. 1995-yil Fransiya Faxriy legioni ordeni kavaleri etib tayinlangan. 1998-yil esa Ilmiy xizmatlari uchun Braziliya milliy orderi bilan taqdirlangan.

Yoccoz 1973-yil Xalqaro matematika olimpiadasida kumush medalni, 1974-yilda esa oltin medalni qoʻlga kiritgan. 1977-yil Parisdagi Oliy normal maktabni tamomlagan. Braziliyada harbiy xizmatni oʻtaganidan keyin, 1985-yil Laurent-Schwartz matematika markazida Michael Herman rahbarligida doktorlik dissertatsiyasini yoqlagan. 1987-yil Paris-Sud universitetida ishlay boshlagan. 1997-yildan oʻlimiga qadar Collège de Franceda ishlagan.

Turkum:Fields medali sovrindorlari
Turkum:Fransiya kolleji akademik xodimlari